laion/Wikipedia-Exotic huggingface dataset:
მანოლო ბლანიკი

მანოლო ბლანიკი (ესპ. Manolo Blahnik; დ. 27 ნოემბერი, 1942. სანტა კრუს დე ლა პალმა, კანარის კუნძულები, ესპანეთი) — ბრიტანეთის იმპერიის ორდენის კავალერი ესპანელი მოდის დიზაინერი და იგივე სახელწოდების მქონე მოდის ლეიბლი, რომელიც მსოფლიოში ერთ-ერთ ყველაზე სახელგანთქმულ ქალის ფეხსაცმელს ქმნის. ოფიციალური საიტი
თათა-ნაკა

თათა-ნაკა (ინგლ. Tata-Naka) — ლონდონში მოღვაწე ქართველი დების — თამარ და ნატაშა სურგულაძეების მოდის ბრენდი. თამარი და ნატაშა ტყუპები არიან და ბრენდის აღსანიშნავად აირჩიეს ბავშვობის დროინდელი საერთო ზედმეტსახელი. დაიბადნენ თბილისში 1978 წელს. ლონდონში სასწავლებლად დები 1996 წელს გაემგზავრნენ და დღემდე იქ მოღვაწეობენ. ოფიციალური საიტი
Givenchy

ჟივანში (ფრანგ. Givenchy) — ფრანგული ტანსაცმლის, აქსესუარების და „ჟივანში პარფიუმსთან“ ერთად, პარფიუმერიის და კოსმეტიკის ბრენდი. იგი 1952 წელს მოდის დიზაინერმა, იუბერ ჟივანშიმ დააარსა, რომელმაც ამ კომპანიაში 1995 წლამდე იმუშავა.
1885

ვიკისაწყობში არის გვერდი თემაზე: 1885 1885 (ათას რვაას ოთხმოცდახუთი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 12 დღე. ეს წელი არის XIX საუკუნის მე-9 დეკადის მე-5 წელი. 14–28 ნოემბერი : სერბეთმა ბულგარეთს გამოუცხადა ომი, მაგრამ დამარცხდა სლივნიცის ბრძოლაში (17–19 ნოემბერს). მთავარი სტატია: კატეგორია:დაბადებული 1885. 10 იანვარი  : ივანე ბერიტაშვილი — ქართველი ფიზიოლოგი (გ. 1974) 11 იანვარი : ელის პოლი — ამერიკელი სუფრაჟისტი (გ. 1977) 12 იანვარი : სარგის ლუკაშინი — სომეხი ბოლშევიკი პოლიტიკოსი. (გ. 1937) 7 თებერვალი : სინკლერ ლუისი — ამერიკელი მწერალი (გ. 1951) 9 თებერვალი  : ვაჰან ტერიანი — სომეხი მწერალი (გ. 1920) 12 თებერვალი  : იულიუს შტრაიხერი — გერმანელი პოლიტიკური და პარტიული მოღვაწე (გ. 1946) 20 თებერვალი : ტაკუბოკუ ისიკავა — იაპონელი პოეტი (გ. 1912) 26 თებერვალი : ალექსანდრას შტულგინსკისი — ლიტვის რესპუბლიკის პრეზიდენტი(1922–1926) (გ. 1969) 12 მარტი : გიორგი ეგნატაშვილი — ქართველი ტანმოვარჯიშე (გ. 1962) 17 მარტი : მიხეილ გიგოლოვი — ქირურგი (გ. 1963) 19 მარტი : მარგარეტ ჰარვუდი — ამერიკელი ასტრონომი (გ. 1979) 17 სექტემბერი : ჰაჯიბეკოვი, უზეირ — აზერბაიჯანელი კომპოზიტორი და საზოგადო მოღვაწე (გ. 1948) 7 ოქტომბერი : ბორი, ნილს — დანიელი ფიზიკოსი (გ. 1962) 11 ოქტომბერი : მორიაკი, ფრანსუა — ფრანგი მწერალი (გ. 1970) 11 ოქტომბერი : ალისია მორეუ დე ხუსტო — არგენტინელი ექიმი, პოლიტიკოსი, პაციფისტი და ადამიანის უფლებების დამცველი. (გ. 1986) 11 ნოემბერი : პატონი, ჯორჯ — ამერიკელი სამხედრო მოღვაწე (გ. 1945) 13 ნოემბერი : კესელრინგი, ალბერტ — გერმანელი სამხედრო მოღვაწე (გ. 1960) მთავარი სტატია: კატეგორია:გარდაცვლილი 1885. 8 მაისი : ესტატე ბოსლეველი — ქართველი პუბლიცისტი, კრიტიკოსი (დ. 1854) 22 მაისი : ვიქტორ ჰიუგო — ფრანგი მწერალი (დ. 1892) 25 ნოემბერი : ალფონსო XII — ესპანეთის მეფე (დ. 1857)
განსაკუთრებით საშიში (ფილმი)

„განსაკუთრებით საშიში“ (ინგლ. Wanted) — 2008 წლის ფილმი, რომელიც დაფუძნებულია მარკ მილარის ამავე სახელწოდების კომიქსების წიგნთა სერიაზე. ფილმის რეჟისორია ტემურ ბეკმამბეტოვი. მთავარ როლებს ასრულებენ: ჯეიმზ მაკევოი, მორგან ფრიმენი და ანჯელინა ჯოლი. გადაღებები დაიწყო 2007 წლის აპრილში. ფილმი გამოვიდა 2008 წლის 25 ივნისს ინგლისში და ამავე წლის 27 ივნისს ამერიკის შეერთებულ შტატებში. ოფიციალური საიტი „განსაკუთრებით საშიში“ — კინოფილმების ინტერნეტ-მონაცემთა ბაზა (ინგლისური) „განსაკუთრებით საშიში“ — Allmovie-ზე
Prada

პრადა (იტალ. Prada) — იტალიური მაღალი მოდის კომპანია (ასევე ნობილი, როგორც სახლი ან ლეიბლი), რომელიც მამაკაცების და ქალების ფუფუნების საგნებს ამზადებს (პრეტ-ა-პორტეს, ტყავის აქსესუარებს, ფეხსაცმელს და სხვ.). პრადა მოდის ინდუსტრიაში ერთ-ერთ ყველაზე გავლენიან ტანსაცმლის დიზაინერად ითვლება. შეგიძლიათ იხილოთ მედიაფაილები თემაზე „Prada“ ვიკისაწყობში. ოფიციალური საიტი
ვინტაჟი (მოდა)

ვინტაჟი (ფრანგ. vintage; ტერმინი მეღვინეობაში, რომელიც ღვინის დაძველებას გულისხმობს) — სტილიზებული მიმართულება მოდაში, განსაკუთრებით ტანსაცმელში და სახლის ნივთებში, რომელიც გასული თაობების, ეპოქების, მოდის მიმართულებების აღორძინებაზეა ორიენტირებული. ამას გარდა, არსებობს სპეციალური მაღაზიების ქსელები, მათ შორის ელექტრონული, რომელიც ვინტაჟის და ანტიკვარიატის რეალიზაციითაა დაკავებული.
ვინტაჟი

ვინტაჟი შეიძლება აღნიშნავდეს: ვინტაჟი — ღვინის დაძველება მეღვინეობაში. ვინტაჟი — მიმართულება მოდაში. ვინტაჟი — რუსული პოპ-ჯგუფი.
მონიზმი

მონიზმი (ბერძნ. monos — ერთი) — ფილოსოფიური მოძღვრება, რომელიც ყოველი არსებულის საფუძვლად აცხადებს ერთ საწყისს. მატერიალიზმი ასეთ საწყისად მატერიას მიიჩნევს, ხოლო იდეალიზმი — ღმერთს. ტერმინი მონიზმი სათავეს დასავლური ფილოსოფიიდან იღებს და ხშირად გამოიყენება სხვადასხვა რელიგიაში. დუალიზმი Liang-Chieh (1986), The Record of Tung-shan, Kuroda Institute Low, Albert (2006), Hakuin on Kensho. The Four Ways of Knowing, Boston & London: Shambhala Maezumi, Taizan; Glassman, Bernie (2007), The Hazy Moon of Enlightenment, Wisdom Publications Mandik, Pete (2010), Key Terms in Philosophy of Mind, Continuum International Publishing Group McLaughlin, Brian; Beckermann, Ansgar; Walter, Sven (2009), The Oxford Handbook of Philosophy of Mind, Oxford University Press Catholic Encyclopedia Hinduism's Online Lexicon დაარქივებული 2012-10-30 საიტზე Wayback Machine. The Monist დაარქივებული 2009-04-22 საიტზე Wayback Machine.
როუენ ატკინსონი

როუენ სებასტიან ატკინსონი (ინგლ. Rowan Sebastian Atkinson; დ. 6 იანვარი, 1955) — ინგლისელი მსახიობი, რომელმაც გაითქვა სახელი მისტერ ბინის სერიალში მთავარი როლის, მისტერ ბინის თამაშით. იგი არის შეყვანილი ობსერვერის მიერ შედგენილ ბრიტანეთის ყველაზე სასაცილო 50 მსახიობის სიაში. ვიკისაწყობში არის გვერდი თემაზე: როუენ ატკინსონი როუენ ატკინსონი კინოფილმების ინტერნეტ-მონაცემთა ბაზაში ↑ ATKINSON, Rowan Sebastian, online Oxford University Press, Who's Who, A & C Black an imprint of Bloomsbury Publishing plc.  (ფასიანი რეგისტრაცია) ↑ „Rowan Atkinson: Biography“. MSN. დაარქივებულია ორიგინალიდან — 25 დეკემბერი 2018. ციტირების თარიღი: 9 February 2012. ↑ Rowan Atkinson: Biography. TV Guide. ციტირების თარიღი: 9 February 2012. ↑ "The A-Z of laughter (part one)", ობსერვერი, 7 დეკემბერი, 2003 წაკითხვის თარიღი: 7 იანვარი 2007
1884

ვიკისაწყობში არის გვერდი თემაზე: 1884 1884 (ათას რვაას ოთხმოცდაოთხი) წელი — გრიგორიანული კალენდრის ნაკიანი წელიწადი, რომლის პირველი დღეა სამშაბათი და იულიუსის კალენდრის ნაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 12 დღე. ეს წელი არის XIX საუკუნის მე-9 დეკადის მე-4 წელი. 4 ივლისი : საფრანგეთი აშშ-ს ცნობილ თავისუფლების ქანდაკებას ჩუქნის. 5 ივლისი : გერმანია კამერუნს დაეუფლა. 5 აგვისტო : თავისუფლების ქანდაკების საძირკველი ჩაიყარა ბალდოს კუნძულზე ნიუ-იორკის ყურეში. მთავარი სტატია: კატეგორია:დაბადებული 1884. 2 იანვარი  : ჯეკ გრინველი — ინგლისელი ფეხბურთელი და მწვრთნელი (გ. 1942) 1 თებერვალი : ევგენი ზამიატინი — რუსი მწერალი (გ. 1937) 4 თებერვალი : ალექსანდრე მაჭავარიანი — ქართველი ექიმი, მეცნიერი. (გ. 1941) 19 თებერვალი : ლეო ქიაჩელი — ქართველი მწერალი (გ. 1963) 19 თებერვალი  : მაცეი რატაი — პოლონელი პოლიტიკური მოღვაწე. (გ. 1940) 14 მარტი : ალექსანდრე ზავარიცკი — რუსი გეოლოგი და პალეონტოლოგი. (გ. 1952) 16 მარტი : ალექსანდრე ბელიაევი — საბჭოთა ფანტასტი-მწერალი (გ. 1942) 16 მარტი : ჰარისონ ფორდი — ამერიკელი კინოს მსახიობი მუნჯი კინემატოგრაფიის პერიოდში. (გ. 1957) 8 მაისი : ჰარი ტრუმენი - აშშ-ის 33-ე პრეზიდენტი (გ.1972) 8 მაისი : შალვა ალექსი-მესხიშვილი - ქართველი ადვოკატი და პოლიტიკური მოღვაწე 28 მაისი : ედუარდ ბენეში - ჩეხოსლოვაკიის პრეზიდენტი 1946-1948 წლებში (გ.1948) 7 ივლისი : ლიონ ფოიხტვანგერი - ებრაული წარმოშვების გერმანელი მწერალი. 12 ივლისი : ამედეო მოდილიანი - იტალიელი მხატვარი (გ.1920) 29 ივლისი : ბორის ასაფიევი - რუსი მუსიკათმცოდნე და კომპოზიტორი 30 დეკემბერი : ტოძიო ჰიდეკი — იაპონელი სამხედრო მოღვაწე (გ.1948) მთავარი სტატია: კატეგორია:გარდაცვლილი 1884. 6 იანვარი : გრეგორ მენდელი - ავსტრიელი ბიოლოგი (დ.1822) 12 მაისი : ბედრჟიხ სმეტანა - ჩეხი კომპოზიტორი (დ.1824)
მარტოობის ასი წელიწადი

„მარტოობის ასი წელიწადი“ (ესპ. Cien años de soledad) — კოლუმბიელი მწერლის, ნობელის პრემიის ლაურეატის, გაბრიელ გარსია მარკესის, 1967 წლის რომანი. რომანში უხვად არის გამოყენებული უძველესი კულტურული სიმდიდრე: კლასიკური მითოლოგიური თემები, ხალხური ზღაპრული სახეები. რომანის, „მარტოობის ასი წელიწადი“, ქართული თარგმანი ეკუთვნის ელზა ახვლედიანს. დღემდე რომანის 30 მილიონზე მეტი ასლი გაიყიდა. თხრობის ფორმა, როგორც თავად მწერალი აღნიშნავს ერთ-ერთ ინტერვიუში, „სწორხაზოვანი, თანმიმდევრული და რამდენადმე ზედაპირულია“. ტრაგიკული და, ამავე დროს, სასაცილომდე უცნაურია ერთ შორეულ მიყრუებულ სოფელში, მაკონდოში, დასახლებული ბუენდიების გვარის ამბავი. ბუენდიები უმეტესად ძლიერი ვნებებისა და რკინის ნების ადამიანები იყვნენ: უყვარდათ, სძულდათ, შრომობდნენ, ომობდნენ, ერთ დღეს კი თავს დაატყდათ სტიქია და პირისაგან მიწისა აღიგავა მაკონდო და ბუენდიების უკანასკნელი ნაშიერი. ↑ http://www.bbc.com/news/world-latin-america-27073911 ↑ Bell-Villada, Gene H. (2002). Gabriel García Márquez's One Hundred Years of Solitude: A Casebook. Oxford University Press. ISBN 0-19-514455-4.
კაპიტოლიუმი (ვაშინგტონი)

კაპიტოლიუმი (United States Capitol) — შენობა, რომელშიც მოთავსებულია აშშ-ის კონგრესი. კაპიტოლიუმი არის ვაშინგტონის ყველაზე მაღალი შენობა, მშენებლობა დაიწყო 1793 წლის 18 სექტემბერს, როდესაც მის საძირკველში პირველი ქვა დადო ქვეყნის პირველმა პრეზიდენტმა ჯორჯ ვაშინგტონმა. შენობა აგებულ იქნა მოყვარული არქიტექტორის უილიამ თორთონის მიერ. კაპიტოლიუმის დღე 18 სექტემბერს აღინიშნება. კონგრესის პირველი სხდომა ამ შენობაში შედგა 1800 წლის 21 ნოემბერს. შენობაში 540 ოთახია, აქ არის როგორც სენატის, ასევე წარმომადგენელთა პალატის ადგილსამყოფელი. გუმბათის საერთო სიგრძე 89 მეტრი, ხოლო მისი დიამეტრი 11 მეტრია. გუმბათი დგას მძლავრ 36 კოლონაზე (36 კოლონა წარმოადგენდა იმ დროისთვის შტატების რაოდენობას). კაპიტოლიუმის შენობიდან პირდაპირ მიემართება მოლი, რომელიც წააგავს სახელგანთქმულ ელისეს მინდვრებს პარიზში. მოლის მეორე ბოლოში დგას დედაქალაქის მნიშვნელოვანი ორიენტირი — ვაშინგტონის მონუმენტი. ვიკისაწყობში არის გვერდი თემაზე: კაპიტოლიუმი ოფიციალური საიტი. კაპიტოლიუმის ვიზიტორთა ცენტრი. კაპიტოლიუმის არქიტექტურა.
მოჭრილი გორა

მოჭრილი გორა — ძვ. წ. II-I ათასწლეულის მიჯნისა და I ათასწლეულის დასაწყისში სამოსახლო გორა სოფელ ჩალაუბნის (გურჯაანის რაიონი) დასავლეთ განაპირა უბანში. ამ ხანაში გარე კახეთში მოსახლეობამ მთის ფერდობიდან საცხოვრებლად ხელოვნურ ბორცვებზე გადაინაცვლა. მოჭრილი გორა წარმოადგენს დაბალ, ბუნებრივ, 50 მ სიგრძის ბექობს, რომელსაც თავდასაცავი ღრმა, საფეხურებიანი თხრილი ჰქონდა შემოვლებული. თხრილიდან ამოყრილი მიწა გამოყენებულია გარე ძრუდისთვისაც და თვით სამოსახლოსათვისაც. მიწა შეზვინებულია 2 მ-ზე და ქმნის 1000 მ2 ფართობს. თხრილს ნასახლარის მხარეს საფეხურებიანი შვეული კედლები აქვს, ყრილის მხარეს კი ისეთივე დამრეცი კედლები ისეა გათვალისწინებული, რომ მომსვლელი რაც შეიძლება მეტხანს ყოფილიყო სამოსახლოზე მყოფი ადამიანი ხედვით არეში. მოჭრილი გორა წარმოადგენს ორფენიან სამოსახლოს. ქვედა ფენის (ძვ. წ. II-I ათასწლეულის მიჯნა) სიმძლავრეა 2 მ. იგი შეიცავს ქვის საძირკვლებისა და თიხის კედლების ნაშთებს, ბანური გადახურვის ნანგრევებს. სათავსებში მცირე რაოდენობით აღმოVნდა ამოღარული კონცენტრული ზოლებით შემკული თიხის ჭურჭლის ნატეხები. ზედა ფენის (ძვ. წ. I ათასწლეულის დასაწყისი) მშენებლებს გამოუყენებიათ ქვედა ნამოსახლარის მასალა. კულტურული ფენის სიმძლავრე 0,5-0,7 მ. ზედა ნამოსახლარს თხემის კიდეზე დაჰყვება რიყის დიდი ქვების ზღუდე. ამავე ფენაში გამოვლინდა მრავალი სათავსი და პურის საცხობი თონე. ნამოსახლარის უეცარ მიროვებაზე მიგვითითებს იატაკზე აღმოჩენილი მრავალი ჭურჭელი და ბრინჯაოს ნივთი (ცული, ისრისპირი და სხვა ნივთები), ხოლო ზედა შრეებში ბრინჯაოს ე. წ. „სკვითური“ ორფრთიანი ისრისპირების აღმოჩენა საშუალებას იძლევა დადგინდეს ნამოსახლარის განადგურების თარიღი (ძვ. წ. VII საუკუნის დასასრული - VI საუკუნე) და მტრის ვინაობა. ფიცხელაური კ., აღმოსავლეთ საქართველოს ტომთა ისტორიის ძირითადი პრობლემები (ძვ. წ. XV-VII საუკუნეები), თბ., 1973; ფიცხელაური კ., ქსე, ტ. 7, გვ. 158, თბ., 1984
1883

ვიკისაწყობში არის გვერდი თემაზე: 1883 1883 (ათას რვაას ოთხმოცდასამი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი და იულიუსის კალენდრის არანაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 12 დღე. ეს წელი არის XIX საუკუნის მე-9 დეკადის მე-3 წელი. 27 აგვისტო : ინდონეზიაში ვულკანმა კრაკატაუმ ამოხეთქა. დაიღუპა დაახ. 30 000 ადამიანი. 29 აგვისტო : თომას აპერნმა (კანადა) გამოიგონა პირველი ელექტროღუმელი. მთავარი სტატია: კატეგორია:დაბადებული 1883. 1 იანვარი : ჰატოიამა იტირო — იაპონიის პოლიტიკური მოღვაწე (გ.1959) 1 იანვარი  : ნოე ხომერიკი — ქართველი პოლიტიკოსი (გ. 1924) 3 იანვარი  : კლემენტ ეტლი — ინგლისელი სახელმწიფო მოღვაწე (გ. 1967) 6 იანვარი: ჯუბრან ხალილ ჯუბრანი — ლიბანელი მწერალი და მხატვარი. (გ. 1931) 8 იანვარი : პენტი ესკოლა — ფინელი პეტროგრაფი. (გ. 1964) 10 იანვარი : ალექსეი ტოლსტოი — რუსი მწერალი (გ.1945) 14 იანვარი : ნინა რიჩი — ფრანგული სამოდელო სახლის, Nina Ricci-ის დამფუძნებელი. (გ. 1970) 19 იანვარი  :ჰერმან აბენდროთი — გერმანელი დირიჟორი. (გ. 1956) 2 თებერვალი : აკიტა უძიაკუ — იაპონელი მწერალი. (გ. 1962) 13 თებერვალი  : ნიკოლოზ ლეჟავა — ქართველი ინჟინერ-მშენებელი. (გ. 1927) 13 თებერვალი: თედორე შალიაპინი — რუსი საოპერო მომღერალი. (გ. 1938) 15 თებერვალი : ვუკოლ ბერიძე — ქართველი ენათმეცნიერი (გ. 1963) 23 თებერვალი  : კარლ იასპერსი — გერმანელ-შვეიცარიელი ფსიქიატრი და ფილოსოფოსი. (გ. 1969) 2 მარტი  : ნიკოს კაზანძაკისი — ბერძენი მწერალი. (გ. 1957) 25 აპრილი : ბუდიონი, სემიონ - რუსი სამხედრო მოღვაწე (გ.1973) 30 აპრილი : ჰაშეკი, იაროსლავ - ჩეხი მწერალი (გ.1923) 20 მაისი : ფაისალ I - ერაყის მეფე (გ.1933) 5 ივნისი : კეინსი, ჯონ მეინარდ - ინგლისელი ეკონომისტი (გ.1946) 3 ივლისი : კაფკა, ფრანც - ავსტრიელი მწერალი (გ.1924) 29 ივლისი : მუსოლინი, ბენიტო - იტალიელი დიქტატორი (გ.1945) 13 ოქტომბერი : ხუროძე, ვარლამ - ქართველი მწერალი, პუბლიცისტი, პედაგოგი (გ.1939) 11 ნოემბერი : ვირსალაძე, ანასტასია - ქართველი პიანისტი (გ.1968) 6 დეკემბერი : ჯუბრან ხალილ ჯუბრანი - არაბი მწერალი და მხატვარი (გ.1931) მთავარი სტატია: კატეგორია:გარდაცვლილი 1883. 13 თებერვალი : რიხარდ ვაგნერი — გერმანელი კომპოზიტორი (დ.1813) 14 მარტი : კარლ მარქსი — გერმანელი ფილოსოფოსი და პოლიტიკოსი (დ.1818) 2 აპრილი : გრიგოლ ორბელიანი — ქართველი პოეტი (დ. 1804) 30 აპრილი : ედუარ მანე — ფრანგი მხატვარი (დ. 1832)
Opel

Adam Opel GmbH (ცნობილი, როგორც Opel - ოპელი) — გერმანული ავტომარკა, რომელიც 1929 წლიდან, სააქციო საზოგადოებად ჩამოყალიბების შემდეგ ამერიკულ სავტომობილო კონცერნ General Motors-ს ეკუთვნის. კომპანია დაარსდა 1863 წლის 21 იანვარს და დაიწყეს ავტომობილების გამოშვება 1899 წელს. ოპელი არის GM ევროპის ნაწილი და GM-ის უდიდესი კომპანია ევროპაში. მისი შტაბ-ბინა და მთავარი ქარხანა მდებარეობს რიუსელსჰაიმში. ამას გარდა მას ქარხნები აქვს ბოხუმში, კაიზერსლაუტერნში და აიზენახში. გერმანიის გარდა ოპელი თავის პროდუქციას ევროპაში GM-ის შვილობილი კომპანიების ექვს ქარხანაში უშვებს. ოპელ 1,8 ლიტრიანი სერია 18 B კაბრიოლეტი 1931 ოპელ 1,8 ლიტრიანი სერია 18 B 4-კარიანი ლიმუზინი 1931 ოპელის სტანდარტული სპეციალური ეტლი 1935 ოპელ 2 ლიტრიანი 4-კარებიანი ლიმუზინი ოპელ 2 ლიტრიანი პულმან-ლიმუზინი 1936 ოპელ P4-ის ლიმუზინი ოპელ კადეტის ლიმუზინი 1937 ოპელ ოლიმპიას კაბრიო-ლიმუზინი 1937 ოპელ კადეტის ლიმუზინი 1938 ოპელ ოლიმპია დე ლუქსის 2-კარიანი ლიმუზინი 1939 ოპელ ოლიმპია დე ლუქსის 4-კარიანი ლიმუზინი (1939) ოპელ კაპიტანის კაბრიოლეტი 1939 ოპელ კაპიტან დე ლუქსის 4-კარიანი ლიმუზინი 1939 ოპელ რეკორდის კაბრიო-ლიმუზინი 1955 ოპელ კაპიტანი R 1955 ოპელის ავტობუსი ოპელ რეკორდი 2-კარიანი სედანი 1958 ოპელ კაპიტანი P 1959 ოპელ რეკორდი 1700 2-კარიანი სედანი 1961 ოპელ რეკორდი 1700 2-კარიანი სედანი 1962 ოპელ რეკორდი 2-კარიანი სედანი 1966 ოპელ რეკორდი C, 1.7 ლ, 4-კარებიანი სედანი 1968 ოპელ კომოდორი კუპე 1969 ოპელ დიპლომატი კუპე ოპელ კადეტი A (1962-1965) ოპელ კადეტი B (1965-1973) ოპელ კადეტი C (1973-1979) ოპელ კადეტი D (1979-1984) ოპელ კადეტი E (1984-1989) ოპელ ასტრა E (1991-1994) ოპელ ასტრა G (1998-2004) ოპელ ასტრა H (2004-) ოპელ ასტრა J (2009-) ვიკისაწყობში არის გვერდი თემაზე: Opel Opel.com – ოპელის კორპორაციის საიტი GMworkersblog დაარქივებული 2008-08-29 საიტზე Wayback Machine. (ინგლ./სხვა ენები.) ოპელი – Open Directory Project-ზე დაარქივებული 2008-09-05 საიტზე Wayback Machine. ოპელის ტექნოლოგიების ლექსიკონი Opel.de ოპელ გერმანია (გერმანული) Opel ოპელის მანქანები (გერმანული) Opel.mobi დაარქივებული 2008-05-16 საიტზე Wayback Machine. ოპელ მობილი (გერმანული) ასტრაფორუმი რუმინეთი - ოპელ ასტრა ფორუმი/ფანების საიტი დაარქივებული 2008-07-01 საიტზე Wayback Machine. ოპელის ფორუმი - ოპელის მანქანების სერვისი შენთვის/ფანების საიტი Opel crash დაარქივებული 2008-07-01 საიტზე Wayback Machine.
თავისუფლება

თავისუფლება შეიძლება ნიშნავდეს შემდეგს: თავისუფლება — ფილოსოფიური კატეგორია თავისუფლება — პოლიტიკური ცნება თავისუფლება — საქართველოს ჰიმნი თავისუფლება — სოფელი სოხუმის მუნიციპალიტეტში თავისუფლება (პარტია) — პოლიტიკური პარტია საქართველოში თავისუფლება — ქართულენოვანი რადიო
მოხეტიალე ნიღბის მეთოდი

მოხეტიალე ნიღბის მეთოდი — კომბინირებული კინოგადაღების მეთოდი, რომლის გამოყენების დროს ფილმის ყოველი კადრის გამოსახულების ნაწილ-ნაწილ შედგენა ხდება სპეციალური (სანიღბე) კინოფირის მეშვეობით. ჩვეულებრივ და სანიღბე კინოფირებზე ერთდროული გადაღების შემდეგ უკანასკნელის გამჟღავნებით იღებენ მოძრავი მსახიობის ან რომელიმე ობიექტის გაუმჭვირ სილუეტს (მოხეტიალე ნიღაბს). შემდგომ სანიღბე კინოფირს ისეთნაირად დაადებენ ზემოდან გაუმჟღავნებელ ჩვეულებრივ კინოფირს, რომ მსახიობის სილუეტურ და ნეგაფიური გამოსახულებები ერთმანეთს დაემთხვეს, და განმეორებით იღებენ გასათამაშებელი სცენის სასურველ ფონს. ქართული საბჭოთა ენციკლოპედია, ტ. 7, თბ., 1984. — გვ. 158.
მოხეური

მოხეური — მთიულური ცეკვების ჯგუფის ერთ-ერთი სახეობა. აქვს გარკვეული შინაარსი (დაძმობილება, ქალ-ვაჟის ტრფიალი, ნადირობა), ძირითადად მთიულურისთვის დამახასიათებელი მოძრაობები სრულდება. მუსიკალური ზომა 5/8. ქართული საბჭოთა ენციკლოპედია, ტ. 7, თბ., 1984. — გვ. 158.
მოხისი

მოხისი შეიძლება აღნიშნავდეს: მოხისი — სოფელი თეთრიწყაროს მუნიციპალიტეტში მოხისი — სოფელი ქარელის მუნიციპალიტეტში
სენტ-ლუისი

სენტ-ლუისი (ინგლ. Saint Louis) — ქალაქი აშშ-ში, მისურის შტატში. მდებარეობს შტატის აღმოსავლეთ ნაწილში, მდინარეების მისურისა და მისისიპის შესართავთან. სახელი დაარქვეს ფრანგმა კოლონიზატორებმა საფრანგეთის მეფე ლუი IX-ის პატივსაცემად. აშშ-ის ქალაქების სია მოსახლეობის მიხედვით ↑ Tishaura Jones ↑ 2.0 2.1 Ballotpedia — 2007. <a href="https://wikidata.org/wiki/Track:Q4851899"></a>
Barneys New York

ბარნის ნიუ იორკი (ინგლ. Barneys New York) — 1932 წელს დაარსებული ამერიკული უნივერმაღების ქსელი. მისი სათავო ოფისი ნიუ-იორკში მდებარეობს. უნივერსმაღში იყიდება ისეთი დიზაინერების ტანსაცმელი, როგორებიცაა ჯორჯო არმანი, მანოლო ბლანიკი, ფენდი, ჟივანში, მარკ ჯეკობსი, პრადა, ჯილ სანდერი, დაიან ფონ ფურშტენბერგი და ერმენეჯილდო ძენია. ვიკისაწყობში არის გვერდი თემაზე: Barneys New York სავაჭრო ქსელის ოფიციალური საიტი
ლიმოჟი

ლიმოჟი (ფრანგ. Limoges) — ქალაქი და კომუნა, ზემო ვიენის დეპარტამენტისა და ლიმუზენის რეგიონის ადმინისტრაციული ცენტრი. 2006 წლის მონაცემებით, ქალაქის მოსახლეობა შეადგენს 139,026 კაცს. ოფიციალური საიტი დაარქივებული 2011-02-20 საიტზე Wayback Machine. ლიმოჟის უნივერსიტეტი
მოხნეჭილა

მოხნეჭილა — მთა საქართველოში, იმერეთის მხარეში, ხარაგაულისა და ბაღდათის მუნიციპალიტეტების ადმინისტრაციულ საზღვარზე. მდებარეობს მესხეთის ქედის ჩრდილოეთ ტოტზე, მდინარე ხანისწყლის მარჯვენა შენაკადების — ლაიშურისა და საკრაულის წყალგამყოფზე. სიმაღლე ზღვის დონიდან 1721 მ. აგებულია ეოცენური ვულკანური წყებებით. მთა მოხნეჭილის კალთები შემოსილია ფოთლოვანი ტყით. მარუაშვილი ლ., ქართული საბჭოთა ენციკლოპედია, ტ. 7, თბ., 1984. — გვ. 159. ↑ უნივერსალური ენციკლოპედიური ლექსიკონი. ციტირების თარიღი: 6 სექტემბერი 2016.
მოჯალაბე

მოჯალაბე — ყმა გლეხთა უმდაბლესი სოციალური კატეგორია XVII-XIX საუკუნეების დასავლეთ საქართველოში. დოკუმენტებში მოჯალაბე ზოგჯერ იწოდება მესადგომედ ან მოსახლედ (მეგრ. დოლმახარე). მოჯალაბე იყო ტყვე, ნამზითი ან ნასყიდი ადამიანი. მას საკუთარი მიწა და კარ-მიდამო არ გააჩნდა, თავისი ოჯახით მებატონის კარზე ცხოვრობდა, მის სრულ განკარგულებაში იყო და ყველაზე მძიმე და სათაკილო სამუშაოებს ასრულებდა (ღორის მწყემსვა, შეშის დამზადება, ღომის ცეხვა). ბატონს შეეძლო მოჯალაბის ოჯახის წევრები ცალ-ცალკე გაეყიდა. მოჯალაბეს ქალიშვილის გათხოვებაც ეკრძალებოდა. იგი თითქმის მონურ მდგომარეობაში იყო იმ განსხვავებით, რომ ბატონს მისი მოკვლის უფლება არ ჰქონდა. გლეხის გადაყვანა მოჯალაბის კატეგორიაში სასჯელის ერთ-ერთ უმძიმეს ზომად ითვლებოდა. მოჯალაბე ყმობიდან განთავისუფლდა სხვა გლეხებთან ერთად საგლეხო რეფორმის დროს. ჩხატარაიშვილი ქ., ქართული საბჭოთა ენციკლოპედია, ტ. 7, თბ., 1984. — გვ. 159.
მოჯამაგირის ხმა

„მოჯამაგირის ხმა“ — სოფლის მეურნეობისა და ტყის მუშაკთა კავშირის ცენტრალური გამგეობის ორკვირეული ორგანო. გამოდიოდა 1927–1930 წლებში თბილისში. 1930 წლიდან „სასოფლო და ტყის მეურნეობის მუშა“ ერქვა. სცემდა „ახალი სოფლის“ რედაქცია (№ 1— № 10), შემდეგ სოფლის მეურნეობისა და ტყის მუშაკთა კავშირი. იბეჭდებოდა კორესპონდენციები და სპეციალური სტატიები პროფკავშირულ საკითხებზე, მიმდინარე პოლიტიკისა და სოფლის მეურნეობის შესახებ. სულ გამოვიდა 135 ნომერი. თოდუა გ., ქართული საბჭოთა ენციკლოპედია, ტ. 7, თბ., 1984. — გვ. 160.
მჟაველა

მჟაველა (ლათ. Oxalis) — მცენარეთა გვარი მჟაველასებრთა ოჯახისა. მრავალწლოვანი, იშვიათად ერთწლოვანი ბალახია, ზოგჯერ ბუჩქბალახია. აქვს სამყურა ან თათისებრ რთული ფოთოლი, კოლოფი ნაყოფი. 800-მდე სახეობა უმეტესად გავრცელებულია სამხრეთ აფრიკაში, სამხრეთ ამერიკასა და მექსიკაში. საქართველოში 5 სახეობაა. ტენიან წიწვოვან ტყეებში ხშირად გვხვდება ჩვეულებრივი მჟაველა (Oxalis acetosella). პატარა უღერო ბალახია. ღამით და მოღრუბლულ ამინდში მისი ფოთლის ფოთოლაკები იკეცება. ფოთოლი შეიცავს C ვიტამინსა და მჟაუნმჟავას. ზოგიერთი აფრიკისა და ამერიკის სახეობა საჭმელი ბოლქვების გამო კულტივირებულია დასავლეთ ევროპაში, ბევრი სახეობა დეკორატიულია. ქართული საბჭოთა ენციკლოპედია, ტ. 7, თბ., 1984. — გვ. 161.
მჟაუნა

მჟაუნა (ლათ. Rumex acetosa) — მრავალწლოვანი ორსახლიანი ბალახოვანი მცენარე მატიტელასებრთა ოჯახისა. აქვს სწორი ღერო, რომლის სიმაღლე 30-100 სმ აღწევს, მოგრძო ისრისები ფოთოლი და მუქი ყავისფერი პრიალა კაკლუჭა ნაყოფი. საქართველოში იზრდება ბუჩქნარებში, ნატყევარ მდელოებსა და ტყის პირებზე თითქმის სუბალპურ სარტყლამდე. საადრეო ბოსტნეულია, ფოთოლი შეიცავს მჟაუნმჟავას, A და C ვიტამინებს. მდიდარია რკინითა და კალიუმით. მჟაუნას ჯიშებიდან კულტურაშია ბელვილური, ოდესური 17, მაიკოპური 10 და ფართოფოთლიანი. რობაქიძე თ., ქართული საბჭოთა ენციკლოპედია, ტ. 7, თბ., 1984. — გვ. 161.
მრავალბორცვიანები

მრავალბორცვიანები (ლათ. Multituberculata) — უძველესი ნამარხი ძუძუმწოვრების რიგი. ჰქონდათ მრავალბორცვიანი ძირითადი კბილები და კარგად განვითარებული საჭრელები. მეზოზოურ ძუძუმწოვართა შორის მრავალბორცვიანები გამოირჩევიან სიდიდით. ზოგიერთის აზრით, ხეზე მცოცავნი უნდა ყოფილიყვნენ. იკვებებოდნენ მცებარეთა ნაყოფით. გავრცელებული იყვნენ დასავლეთ ევროპაში, ცენტრალურ აზიასა და ჩრდილოეთ ამერიკაში. ცხოვრობდნენ იურულიდან შუა ეოცენამდე. მჭედლიძე გ., ქართული საბჭოთა ენციკლოპედია, ტ. 7, თბ., 1984. — გვ. 161.